
DR 31.10.2019 13 

 
Puan Teo Nie Ching: Terima kasih Tuan Yang di-Pertua. Sebab-sebab 

bangunan itu tak ada CF ataupun CCC, saya rasa saya telah jawab dalam jawapan pokok 
saya. Jadi, saya di sini tak mahu ulang. Akan tetapi untuk memastikan bahawa projek-
projek baharu mestilah bangunan itu akan dapat CCC dan CF, kita akan memastikan.  

Ini kerana kita telah tetapkan beberapa kriteria seperti tapak ataupun tanah 
cadangan perlu berstatus tanah Pesuruhjaya Tanah Persekutuan (PTP) dan sekiranya 
masih berstatus tanah kerajaan negeri, surat kebenaran masuk tapak dari Jabatan Tanah 
dan Ukur (JTU) perlu dikemukakan kepada kementerian. Selain itu, tanah cadangan 
pembinaan perlu bebas daripada beban tapak. Ketiga, keluasan tapak mencukupi dan 
juga keempat, menyediakan justifikasi keperluan pembinaan yang kukuh.  

Tentang isu-isu sekolah daif, saya rasa itu di luar skop daripada jawapan ini dan 
banyak kali saya sudah jawab. Saya minta bolehlah bagi jawapan bertulis tentang 
butiran-butiran berapa sekolah yang telah siap dan berapa sekolah yang masih dalam 
proses pembinaan semula. Terima kasih. 

 

6. Datuk Halimah binti Mohamed Sadique [Kota Tinggi] minta Menteri Dalam 
Negeri menyatakan, apakah kerajaan berhasrat untuk meminda sebarang akta atau 
peraturan sedia ada kepada hukuman yang lebih berat terhadap mereka yang menghina, 
mempersenda atau memainkan isu-isu agama demi untuk kepentingan-kepentingan 
tertentu. 

Timbalan Menteri Dalam Negeri [Datuk Mohd Azis bin Jamman]: Terima 
kasih Tuan Yang di-Pertua, terima kasih Yang Berhormat Kota Tinggi atas soalan yang 
telah diberikan. Walau bagaimanapun, izinkan saya untuk menjawab soalan ini secara 
bersekali dengan dua soalan lain yang turut membincangkan isu yang sama iaitu 
berkenaan dengan penghinaan isu-isu agama oleh Yang Berhormat Sembrong bertarikh 
31 Oktober 2019 dan Yang Berhormat Dungun bertarikh 6 November 2019.  

Tuan Yang di-Pertua, ketenteraman awam sentiasa menjadi keutamaan 
Kementerian Dalam Negeri bagi memastikan keamanan di dalam negara terpelihara. 
Sungguhpun begitu, masih wujud anasir-anasir dalam kalangan masyarakat yang mahu 
menggugat ketenteraman awam terutama membabitkan perkara-perkara berkaitan 
agama, bangsa dan institusi diraja atau 3R, dengan izin, religion, race and royal.  

Dalam hal ini, kerajaan tidak akan berkompromi. Saya ulang sekali lagi, 
kerajaan tidak akan berkompromi terhadap mana-mana pihak yang membangkitkan isu 
sensitif khususnya menerusi penyebaran maklumat yang boleh menjejaskan 
keharmonian kaum dan agama di negara ini.  

Perbuatan tersebut jika tidak dibendung, boleh mengganggu ketenteraman dan 
juga keharmonian yang dinikmati oleh rakyat Malaysia selama ini. Kementerian ini 
melalui penguatkuasaan polis akan mengambil tindakan segera dengan membuat 
tangkapan dan pendakwaan terhadap sebarang perlakuan tersebut. Pada masa ini, 
kementerian masih menjalankan kajian lanjut berhubung pemansuhan Akta Hasutan 
1948.  

Kementerian berpendirian bahawa kesalahan-kesalahan yang berkaitan 
dengan perlindungan institusi diraja, kaum dan agama perlu terus dikekalkan dengan 
memindahkannya ke dalam undang-undang lain sedia ada seperti Kanun Keseksaan 
ataupun diwujudkan undang-undang baharu sekiranya perlu. Ini bagi memastikan tiada 
kelompangan undang-undang berlaku sekiranya Akta Hasutan 1948 dimansuhkan.  

Pihak polis akan terus mengambil tindakan terhadap mana-mana pihak yang 
melakukan kesalahan menghina, mempersenda atau memainkan isu-isu agama. 
Sebarang pindaan terhadap jenis hukuman hanya boleh diputuskan setelah kajian 
selesai.  

Bagi mengekang kegiatan ini agar tidak terus berleluasa, Kementerian Dalam 
Negeri akan meningkatkan program kesedaran kepada masyarakat supaya lebih peka 
dan sensitif terhadap sentimen perkauman, keagamaan dan institusi diraja melalui 
kempen-kempen kesedaran bersama dengan orang awam.  

Selain itu, kementerian juga akan membuat kajian dan cadangan 
penambahbaikan ke atas akta-akta sedia ada supaya tindakan lebih berkesan dan 
menyeluruh dapat diambil oleh pihak polis terhadap mana-mana pihak yang terus 
membangkitkan isu-isu sensitif tersebut. Pihak polis juga telah menubuhkan Unit 
Pemantauan dan Siasatan terhadap penyalahgunaan media sosial di peringkat daerah 
dan kontinjen supaya tindakan segera dapat diambil sebelum isu-isu sensitif yang 



Puan Teo Nie Ching: Terima kasih Tuan Yang di-Pertua. Sebab-sebab bangunan itu tak ada CF ataupun CCC, saya rasa saya telah jawab dalam jawapan pokok saya. Jadi, saya di sini tak mahu ulang. Akan tetapi untuk memastikan bahawa projek- projek baharu mestilah bangunan itu akan dapat CCC dan CF, kita akan memastikan. Ini kerana kita telah tetapkan beberapa kriteria seperti tapak ataupun tanah cadangan perlu berstatus tanah Pesuruhjaya Tanah Persekutuan (PTP) dan sekiranya masih berstatus tanah kerajaan negeri, surat kebenaran masuk tapak dari Jabatan Tanah dan Ukur (JTU) perlu dikemukakan kepada kementerian. Selain itu, tanah cadangan pembinaan perlu bebas daripada beban tapak. Ketiga, keluasan tapak mencukupi dan juga keempat, menyediakan justifikasi keperluan pembinaan yang kukuh. Tentang isu-isu sekolah daif, saya rasa itu di luar skop daripada jawapan ini dan banyak kali saya sudah jawab. Saya minta bolehlah bagi jawapan bertulis tentang butiran-butiran berapa sekolah yang telah siap dan berapa sekolah yang masih dalam proses pembinaan semula. Terima kasih. 6. Datuk Halimah binti Mohamed Sadique [Kota Tinggi] minta Menteri Dalam Negeri menyatakan, apakah kerajaan berhasrat untuk meminda sebarang akta atau peraturan sedia ada kepada hukuman yang lebih berat terhadap mereka yang menghina, mempersenda atau memainkan isu-isu agama demi untuk kepentingan-kepentingan tertentu. Timbalan Menteri Dalam Negeri [Datuk Mohd Azis bin Jamman]: Terima kasih Tuan Yang di-Pertua, terima kasih Yang Berhormat Kota Tinggi atas soalan yang telah diberikan. Walau bagaimanapun, izinkan saya untuk menjawab soalan ini secara bersekali dengan dua soalan lain yang turut membincangkan isu yang sama iaitu berkenaan dengan penghinaan isu-isu agama oleh Yang Berhormat Sembrong bertarikh 31 Oktober 2019 dan Yang Berhormat Dungun bertarikh 6 November 2019. Tuan Yang di-Pertua, ketenteraman awam sentiasa menjadi keutamaan Kementerian Dalam Negeri bagi memastikan keamanan di dalam negara terpelihara. Sungguhpun begitu, masih wujud anasir-anasir dalam kalangan masyarakat yang mahu menggugat ketenteraman awam terutama membabitkan perkara-perkara berkaitan agama, bangsa dan institusi diraja atau 3R, dengan izin, religion, race and royal. Dalam hal ini, kerajaan tidak akan berkompromi. Saya ulang sekali lagi, kerajaan tidak akan berkompromi terhadap mana-mana pihak yang membangkitkan isu sensitif khususnya menerusi penyebaran maklumat yang boleh menjejaskan keharmonian kaum dan agama di negara ini. Perbuatan tersebut jika tidak dibendung, boleh mengganggu ketenteraman dan juga keharmonian yang dinikmati oleh rakyat Malaysia selama ini. Kementerian ini melalui penguatkuasaan polis akan mengambil tindakan segera dengan membuat tangkapan dan pendakwaan terhadap sebarang perlakuan tersebut. Pada masa ini, kementerian masih menjalankan kajian lanjut berhubung pemansuhan Akta Hasutan 1948. Kementerian berpendirian bahawa kesalahan-kesalahan yang berkaitan dengan perlindungan institusi diraja, kaum dan agama perlu terus dikekalkan dengan memindahkannya ke dalam undang-undang lain sedia ada seperti Kanun Keseksaan ataupun diwujudkan undang-undang baharu sekiranya perlu. Ini bagi memastikan tiada kelompangan undang-undang berlaku sekiranya Akta Hasutan 1948 dimansuhkan. Pihak polis akan terus mengambil tindakan terhadap mana-mana pihak yang melakukan kesalahan menghina, mempersenda atau memainkan isu-isu agama. Sebarang pindaan terhadap jenis hukuman hanya boleh diputuskan setelah kajian selesai. Bagi mengekang kegiatan ini agar tidak terus berleluasa, Kementerian Dalam Negeri akan meningkatkan program kesedaran kepada masyarakat supaya lebih peka dan sensitif terhadap sentimen perkauman, keagamaan dan institusi diraja melalui kempen-kempen kesedaran bersama dengan orang awam. Selain itu, kementerian juga akan membuat kajian dan cadangan penambahbaikan ke atas akta-akta sedia ada supaya tindakan lebih berkesan dan menyeluruh dapat diambil oleh pihak polis terhadap mana-mana pihak yang terus membangkitkan isu-isu sensitif tersebut. Pihak polis juga telah menubuhkan Unit Pemantauan dan Siasatan terhadap penyalahgunaan media sosial di peringkat daerah dan kontinjen supaya tindakan segera dapat diambil sebelum isu-isu sensitif yang.